"Афеихоа адкылара ҳалагеит Агәыӡера, ашәырҵәахырҭақәа ахьыҟоу аҭыԥ аҿы. Урыстәылантәи иҳауит аҿаҵатәы, убри аҟынтәи раԥхьатәи аидара амашьына ақәҵара ҳаҿуп жәа-тоннак. Иахьазы иҳадаҳкылаз афеихоа ахә хәыҷык иҳаракуп, уи ус ауп ишыҟоу ашәыр аԥхьа ианыҟало. Уажәы 100-120 мааҭ рҟынӡа ахә ыҟоуп. Ақыҭақәа ҳрылоуп, анхацәа ираҳҳәоит аҩнынтәгьы ишаҳго. Амашьынақәа шьҭны ақыҭаҟынтәигьы ианааҳго ыҟоуп. Усҟан ахә иаҳа имарианы иҳауеит", - иҳәеит Арнауҭ.